CELEX: 52005PC0664
Language: lt
Date: 2005-12-14
Title: Pasiūlymas Tarybos reglamentas iš dalies keičiantis Reglamentą (EB) Nr. 1467/2004, nustatantį galutinius antidempingo muitus inter alia Kinijos Liaudies Respublikos kilmės polietileno tereftalato (PET) importui

Svarbus teisinis pranešimas

|

52005PC0664

Pasiūlymas Tarybos reglamentas iš dalies keičiantis Reglamentą (EB) Nr. 1467/2004, nustatantį galutinius antidempingo muitus inter alia Kinijos Liaudies Respublikos kilmės polietileno tereftalato (PET) importui  /* KOM/2005/0664 galutinis */  

	[pic] | EUROPOS BENDRIJŲ KOMISIJA |Briuselis, 14.12.2005KOM(2005) 664 galutinisPasiūlymasTARYBOS REGLAMENTASiš dalies keičiantis Reglamentą (EB) Nr. 1467/2004, nustatantį galutinius antidempingo muitus inter alia Kinijos Liaudies Respublikos kilmės polietileno tereftalato (PET) importui(pateikta Komisijos)AIŠKINAMASIS MEMORANDUMASPASIūLYMO APLINKYBėS |Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004 (toliau – pagrindinis reglamentas), taikymu atliekant tyrimą dėl tam tikro Kinijos Liaudies Respublikos kilmės polietileno tereftalato (PET) importo. |Bendrosios aplinkybės Šis pasiūlymas pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |Pasiūlymo srityje taikomos nuostatos Šis reglamento pasiūlymas skirtas iš dalies pakeisti Tarybos reglamentą (EB) Nr. 1467/2004, nustatantį galutinius antidempingo muitus tam tikro inter alia Kinijos Liaudies Respublikos kilmės polietileno tereftalato (PET) importui. |Derėjimas su kitomis Sąjungos politikos sritimis ir tikslais Netaikytina. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Atliekant tyrimą, su šia procedūra susijusios suinteresuotosios šalys, remdamosi pagrindiniame reglamente numatytomis nuostatomis, turėjo galimybę ginti savo interesus. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nėra numatomas bendras poveikio vertinimas, bet jame yra pateikiamas išsamus būtinų įvertinti sąlygų sąrašas. |TEISINIAI PASIūLYMO ASPEKTAI |Siūlomų veiksmų santrauka 2005 m. balandžio mėn. Reglamentu (EB) Nr. 523/2005 Komisija pranešė apie Tarybos reglamento (EB) Nr. 1467/2004, įvedančio galutinius antidempingo muitus tam tikro inter alia Kinijos Liaudies Respublikos kilmės polietileno tereftalato (PET) importui, peržiūros dėl naujo eksportuotojo inicijavimą. Šiuo reglamentu taip pat buvo panaikintas importo iš peržiūrą inicijuoti prašiusios bendrovės Jiangyin Chengsheng New Packing Material Co., Ltd. (toliau – pareiškėjas) muitas ir įvesta šio importo registracija. Remiantis šiuo metu atliekamo tyrimo rezultatais, pareiškėjas atitinka rinkos ekonomikos režimo kriterijus, ir jam turi būti taikoma 45 EUR už toną individuali muito norma. Todėl Tarybai siūloma priimti pridedamą reglamento pasiūlymą, kuris turėtų būti paskelbtas Europos Sąjungos oficialiajame leidinyje ne vėliau kaip 2005 m. gruodžio 31 d. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios(-ių) priežasties(-čių). |Veiksmų pobūdis yra aprašytas pirmiau minėtame pagrindiniame reglamente, nesuteikiant galimybės taikyti šalies sprendimą. |Nuoroda apie Bendrijai, nacionalinėms vyriausybėms, regionų ir vietos valdžios institucijoms, ūkio subjektams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. |Priemonių pasirinkimas |Siūloma priemonė: reglamentas. |Kitos priemonės nėra laikomos tinkamomis dėl šios(-ių) priežasties(-čių). Pirmiau minėtame pagrindiniame reglamente nenumatoma alternatyvi galimybė rinktis. |POVEIKIS BIUDžETUI |Pasiūlymas neturi poveikio Bendrijos biudžetui. |2.  PasiūlymasTARYBOS REGLAMENTASiš dalies keičiantis Reglamentą (EB) Nr. 1467/2004, nustatantį galutinius antidempingo muitus inter alia Kinijos Liaudies Respublikos kilmės polietileno tereftalato (PET) importuiEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 11 straipsnio 4 dalį,atsižvelgdama į Komisijos pasiūlymą, pateiktą pasitarus su Patariamuoju komitetu,kadangi:A. GALIOJANČIOS PRIEMONĖS3.  Šiuo metu galiojančios priemonės yra galutinis antidempingo muitas, Tarybos reglamentu (EB) Nr. 1467/2004[2] nustatytas inter alia Kinijos Liaudies Respublikos (toliau – KLR) kilmės polietileno tereftalato (PET) importui į Bendriją. Pagal tą patį reglamentą antidempingo muitas taip pat buvo nustatytas Australijos kilmės PET importui.B. DABARTINIS TYRIMAS1. Prašymas pradėti peržiūrą4.  Nustačius galutinius antidempingo muitus KLR kilmės PET importui, Komisija iš bendrovės Jiangyin Chengsheng New Packing Material Co., Ltd. (toliau – pareiškėjas) gavo prašymą inicijuoti Reglamento (EB) Nr. 1467/2004 peržiūrą dėl naujo eksportuotojo pagal pagrindinio reglamento 11 straipsnio 4 dalį. Pareiškėjas tvirtino, kad jis nebuvo susijęs su jokiais KLR eksportuojančiais gamintojais, kuriems dėl PET taikomos galiojančios antidempingo priemonės. Be to, pareiškėjas teigė, kad pirminio tyrimo laikotarpiu (toliau – pirminis TL, t. y. laikotarpis nuo 2002 m. balandžio 1 d. iki 2003 m. kovo 31 d.) jis neeksportavo PET į Bendriją, tačiau pradėjo eksportuoti minėtajam laikotarpiui pasibaigus.2. Peržiūros dėl naujo eksportuotojo inicijavimas5.  Komisija išnagrinėjo pareiškėjo pateiktus įrodymus ir nusprendė, kad jų pakanka pagrįstai inicijuoti peržiūrą pagal pagrindinio reglamento 11 straipsnio 4 dalį. Pasikonsultavusi su Patariamuoju komitetu ir suteikusi susijusioms Bendrijos pramonės įmonėms galimybę pateikti pastabas, Komisija Reglamentu (EB) Nr. 523/2005[3] inicijavo Reglamento (EB) 1467/2004 peržiūrą dėl pareiškėjo ir pradėjo tyrimą.6.  Vadovaujantis peržiūrą inicijuojančiu Komisijos reglamentu pareiškėjo pagaminto PET importui buvo panaikintas 184 EUR už toną antidempingo muitas, nustatytas Reglamentu (EB) Nr. 1467/2004. Tuo pat metu pagal pagrindinio reglamento 14 straipsnio 5 dalį muitinėms buvo nurodyta imtis atitinkamų priemonių tokio importo registravimui.3. Svarstomoji prekė7.  Šioje peržiūroje svarstomoji prekė yra ta pati kaip tyrime, po kurio KLR kilmės PET importui pradėtos taikyti galiojančios priemonės (toliau – pirminis tyrimas), t. y. PET, kurio klampos skaičius pagal ISO standartą 1628–5 yra 78 ml/g ar didesnis ir kuris yra klasifikuojamas pagal KN kodą 3907 60 20.4. Suinteresuotosios šalys8.  Komisija oficialiai pranešė pareiškėjui ir eksportuojančios šalies atstovams apie peržiūros inicijavimą. Suinteresuotosioms šalims buvo sudaryta galimybė pareikšti savo nuomonę raštu ir būti išklausytoms.9.  Komisija taip pat išsiuntė pareiškėjui rinkos ekonomikos režimo (RER) paraiškų formą bei klausimyną ir per nustatytą terminą gavo atsakymus. Komisija rinko ir tikrino visą informaciją, kuri, jos manymu, buvo reikalinga dempingui nustatyti, įskaitant RER paraiškas, be to, pareiškėjo patalpose buvo atliktas patikrinimas.5. Tiriamasis laikotarpis10.  Dempingo tyrimas buvo atliekamas nuo 2003 m. spalio 1 d. iki 2004 m. gruodžio 31 d. (toliau – tiriamasis laikotarpis arba TL).C. TYRIMO REZULTATAI1. Pripažinimas nauju eksportuotoju11.  Tyrimu patvirtinta, kad per pirminį TL pareiškėjas svarstomosios prekės neeksportavo, ir kad jis pradėjo eksportuoti prekę į Bendriją tik šiam laikotarpiui pasibaigus.12.  Be to, pareiškėjui pavyko įrodyti, kad jis nebuvo susijęs su jokiais KLR eksportuotojais arba gamintojais, kurių gaminamo KLR kilmės PET importui taikomos galiojančios antidempingo priemonės.13.  Tokiomis aplinkybėmis patvirtinama, kad pagal pagrindinio reglamento 11 straipsnio 4 dalį pareiškėjas turėtų būti laikomas nauju eksportuotoju.2. Rinkos ekonomikos režimas (RER)14.  Pagal pagrindinio reglamento 2 straipsnio 7 dalies b punktą antidempingo tyrimuose dėl KLR kilmės importuojamų prekių normalioji vertė vadovaujantis minėtojo straipsnio 1–6 dalimis nustatoma tiems gamintojams, kurie, kaip buvo nustatyta, atitinka pagrindinio reglamento 2 straipsnio 7 dalies c punkte nustatytus kriterijus, t. y. kai įrodoma, kad gaminant ir parduodant panašią prekę vyrauja rinkos ekonomikos sąlygos. Pateikiama kriterijų santrauka:15.  verslo sprendimai daromi atsižvelgiant į rinkos sąlygas ir be ženklaus valstybės įsikišimo, o išlaidos atspindi rinkos vertes;16.  įmonės turi vieną aiškų pagrindinių apskaitos įrašų rinkinį, kurio auditą galima laisvai atlikti vadovaujantis tarptautiniais apskaitos standartais (TAS), ir kuris yra naudojamas visiems tikslams;17.  nėra nukrypimų, išlikusių po ne rinkos ekonomikos sistemos;18.  teisinį tikrumą ir stabilumą užtikrina su bankrotu ir nuosavybe susiję įstatymai;19.  valiuta konvertuojama pagal rinkos kursą.20.  Komisija surinko visą, jos nuomone, būtiną informaciją ir tiriamosios bendrovės patalpose patikrino visą RER paraiškoje pateiktą informaciją.21.  Šiuo tyrimu buvo nustatyta, kad pareiškėjas atitiko visus penkis pagrindinio reglamento 2 straipsnio 7 dalies c punkte nustatytus kriterijus. Todėl buvo padaryta išvada, kad pareiškėjui turi būti suteiktas RER.3. DempingasNormaliosios vertės nustatymas22.  Siekdama nustatyti normaliąją vertę, Komisija pirmiausia nustatė, ar bendra pareiškėjo svarstomosios prekės pardavimo vidaus rinkoje apimtis yra tipinė palyginti su bendra į Bendriją eksportuojamų tokių prekių apimtimi. Pagal pagrindinio reglamento 2 straipsnio 2 dalį pardavimo vidaus rinkoje apimtis laikoma tipine, jeigu bendra pardavimų vidaus rinkoje apimtis yra ne mažesnė nei 5 % bendro svarstomosios prekės eksporto pardavimo Bendrijos rinkai. Komisija nustatė, kad pareiškėjas vidaus rinkoje pardavė tipinį bendrą PET kiekį.23.  Svarstomoji prekė nebuvo suskirstyta pagal rūšį. Todėl pagrindinio reglamento 2 straipsnio 2 dalies tikslais nereikėjo atlikti papildomo patikrinimo, siekiant nustatyti, ar pardavimas vidaus rinkoje pagal rūšį buvo pakankamai tipinis.24.  Be to, nustatant pelningo PET pardavimo nepriklausomiems klientams dalį, buvo nagrinėjama, ar galima manyti, kad PET pardavimas vidaus rinkoje tipiniais kiekiais buvo vykdomas įprastomis prekybos sąlygomis. Kadangi pelningo PET pardavimo apimtis sudarė daugiau nei 80 % bendros PET pardavimo vidaus rinkoje apimties, normalioji vertė buvo skaičiuojama pagal faktinę vidaus kainą, paskaičiuotą kaip viso PET vidaus pardavimo kainos svertinis vidurkis per TL, nepriklausomai nuo to, ar pardavimas buvo pelningas ar ne.25.  Todėl pagal pagrindinio reglamento 2 straipsnio 1 dalį normalioji vertė buvo pagrįsta KLR vidaus rinkoje sumokėtomis arba mokėtinomis kainomis.Eksporto kaina26.  Svarstomoji prekė buvo tiesiogiai eksportuojama nepriklausomiems klientams Bendrijoje. Todėl eksporto kaina buvo nustatyta vadovaujantis pagrindinio reglamento 2 straipsnio 8 dalimi, t. y. faktiškai sumokėtomis ar mokėtinomis eksporto kainomis.Palyginimas27.  Normalioji vertė ir eksporto kaina buvo lyginamos kainų iš įmonės lygiu. Siekiant užtikrinti sąžiningą normaliosios vertės ir eksporto kainos palyginimą, atliekant pataisymus buvo deramai atsižvelgta į skirtumus, kurie turėjo įtakos kainų palyginamumui, pagal pagrindinio reglamento 2 straipsnio 10 dalį. Tinkami pataisymai buvo padaryti visais atvejais, kai buvo nustatyta, kad jie yra pagrįsti, tikslūs ir paremti juos įrodančiais dokumentais.Dempingo skirtumas28.  Remiantis pagrindinio reglamento 2 straipsnio 11 dalimi, vidutinė svertinė normalioji vertė buvo lyginama su vidutine svertine svarstomosios prekės eksporto kaina.29.  Šis palyginimas parodė, kad dempingas egzistuoja. Dempingo skirtumas Jiangyin Chengsheng New Packing Material Co., Ltd. bendrovei, išreikštas grynosios franko kainos prie Bendrijos sienos, nesumokėjus muito, procentais, yra 5,6 %.D. PERŽIŪRIMŲ PRIEMONIŲ PAKEITIMAS30.  Atsižvelgiant į tyrimo rezultatus, manoma, kad pareiškėjui turėtų būti įvestas galutinis antidempingo muitas, lygus nustatytam dempingo skirtumui.31.  Siekiant nustatyti priemonės formą, buvo manoma, kad pakeistas antidempingo muitas turėtų būti toks pat, kaip Reglamentu Nr. (EB) 1467/2004 nustatyti muitai. Buvo nustatyta, kad PET kainos gali svyruoti priklausomai nuo žaliavinės naftos kainų svyravimų. Todėl buvo manoma, kad muitai turi būti nustatyti kaip tam tikra suma už toną. Taigi, antidempingo muitas, apskaičiuotas remiantis procentais išreikštu dempingo skirtumu Jiangyin Chengsheng New Packing Material Co., Ltd. PET importui, yra 45 EUR už toną.32.  TL nustatytas 5,6 % dempingo skirtumas yra mažesnis už bendrą 27,3 % šalies žalos pašalinimo lygį, nustatytą KLR pirminio tyrimo metu. Todėl siūloma nustatyti 45 EUR už toną dydžio muitą, pagrįstą 5,6 % dempingo skirtumu, ir atitinkamai iš dalies pakeisti Tarybos reglamentą (EB) Nr. 1467/2004.E. ANTIDEMPINGO MUITO TAIKYMAS ATGALINE DATA33.  Atsižvelgiant į pirmiau minėtus rezultatus, atgaline data už svarstomosios prekės importą, užregistruotą vadovaujantis Komisijos reglamento (EB) Nr. 523/2005 3 straipsniu, renkamas pareiškėjui taikomas antidempingo muitas.F. INFORMACIJOS ATSKLEIDIMAS34.  Susijusios šalys buvo informuotos apie svarbiausius faktus ir argumentus, kuriais remiantis buvo ketinama pareiškėjo PET importui nustatyti pakeistą galutinį antidempingo muitą ir jį rinkti atgaline data už registruotą importą. Jų pastabos buvo svarstytos ir, prireikus, į jas buvo atsižvelgta.35.  Ši peržiūra neturi įtakos datai, nuo kurios pagal pagrindinio reglamento 11 straipsnio 2 dalį Tarybos reglamentu (EB) Nr. 1467/2004 nustatytų priemonių galiojimo laikas pasibaigs,PRIĖMĖ ŠĮ REGLAMENTĄ:1 straipsnis1. Tarybos reglamento (EB) Nr. 1467/2004 1 straipsnio 2 dalis iš dalies keičiama įterpiant šią informaciją:Šalis | Bendrovė | Muito norma | Papildomas TARIC kodas |Kinijos Liaudies Respublika | Jiangyin Chengsheng New Packing Material Co., Ltd. | 45 EUR/t | A510 |2. Šiuo reglamentu nustatytas muitas taip pat renkamas atgaline data už svarstomosios prekės importą, užregistruotą vadovaujantis Komisijos reglamento (EB) Nr. 523/2005 3 straipsniu.Muitinei nurodoma neberegistruoti Kinijos Liaudies Respublikos kilmės svarstomosios prekės, pagamintos Jiangyin Chengsheng New Packing Material Co., Ltd ., importo.3. Jeigu nenurodyta kitaip, taikomos muitams galiojančios nuostatos.2 straipsnisŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, […]Tarybos varduPirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).[2] OL L 271, 2004 8 19, p. 1.[3] OL L 84, 2005 4 2, p. 9.